Apple kompaniyasi eng qimmat kompaniyalar ro‘yxatida yana Alphabet’ni ortda qoldirdi. Bu haqida CNBC xabar bermoqda. Google tarkibiga kiruvchi Alphabet xoldingi bir kechada 3 foiz aksiyasini yo‘qotdi, biroq bu vaqtda esa Apple’ning holatida o‘zgarish bo‘lmadi. Apple va Alphabet’ni ro‘yxatda Microsoft, Facebook va Exxon Mobil kompaniyalari ta’qib qilmoqda. Oxirgi marta Google 2010 yilda Apple’dan o‘zib ketgan va ikkala kompaniyaning umumiy qiymati qariyb $200 mlrd.ni tashkil etgandi. O‘shanda Apple hali ilk iPad’ni chiqarmagan, yangi iPhone esa endigina 3GS asosida ishlardi. 2008-2010 yillarda Apple va Google o‘zaro o‘rin almashib turgan. 2012 yilda Apple’da tarixiy yuksalish bo‘ldi. Kompaniya qiymati $180 mlrd.dan $650 mlrd.ga yetdi. 2011 yilda Apple Exxon’ni “quvib” o‘tdi va dunyoning eng qimmat kompaniyasiga aylandi.